Heidi Røneid

Heidi Røneid (født 1982) er en norsk frilansjournalist, tv-produsent, radioredaktør og sjakkommentator. Hun jobber blant annet for NRK, hvor hun ved flere anledninger har vært kommentator med fokus på sosiale medier under sjakksendinger. Hun er også sjakkommentator på TV 2. Røneid var en av deltakerne i NRK-serien Villdyrhjerte (2022). Hun har også vært deltaker i Forræder (2023), Alle mot Alle (2024) og i NM i gjemsel 2024. Røneid er også gründer og arrangør av Oslo Vegetarfestival og aktiv i organisasjonen Fugleadvokatene.     

Røneid spiller sjakk i Sjakklubben Stjernen, bridge i Asker Bridgeklubb og poker. Som sjakkspiller er hennes beste rating (fra januar 2016 til juni 2017)  poeng. Som pokerspiller er hennes beste resultalt 3. plass i NM i øvelsen Ladies i 2024. 

Røneid er programleder for podkastene Sjakkademiet (Podme), Luftslottet-svindel i verdensklasse (Podme), Kattepine (NRK), Aktivistene (NRK) og pokerpodkasten HeadsUp. Hun har jobbet som reporter og researcher for Dagsnytt Atten, Aktuelt, Kulturnytt og Ukeslutt, og som dokumentarskaper for Radiodokumentaren på P2. Fra mai 2007 til juni 2008 var hun ansvarlig redaktør i RadiOrakel, hvor hun tidligere hadde vært redaksjonssjef. Hun har også jobbet i Radio Tango og i organisasjonen NOAH. Sommeren 2016 var hun programleder for morgenprogrammet Tidenes Sommer på NRK P13.

I 2022 ble hun tildelt «Oslo miljøpris Årets grønne innbygger» for å «senke terskelen for at flere skal prøve miljøvennlig og plantebasert mat».

Hun er utdannet lærer og møbeldesigner.

 Referanser 

 Eksterne lenker 


Kategori:Norske journalister
Kategori:Norske TV-produsenter
Kategori:Norske sjakkspillere
Kategori:Norske podkastere
Kategori:Norske radiojournalister
Kategori:Farmen kjendis-deltakere
Kategori:Personer fra Asker kommune